สวัสดีค่ะ พอดีขอคำปรึกษาหน่อยค่ะ พอดีช่วงสงกานต์ที่ผ่านมาไปเที่ยวกับแฟนแล้วได้มีเพศสัมพันธ์กันค่ะ จนถึงตอนนี้เดือนจะสิ้นเดือนมิถุนาแล้วค่ะ ปจด. ก็ยังไม่มา คิดว่าตัวเองท้องค่ะ เลยซื้อที่ตรวจมาตรวจแต่ผลก็คือไม่ท้อง แต่มีอาการหน้ามืดบ่อยๆ อ้วกบ้างบางที อารมณ์แปรปรวนตลอดเลยค่ะ หนูควรไปตรวจเลือดดีไหมคะ ขอคำแนะนำหน่อยนะคะ ขอบคุนค่ะ
สวัสดีค่ะ ประจำเดือนคือการหลุดลอกของเยื่อบุผนังมดลูกในแต่ละเดือน เป็นสัญญาณว่าไม่ได้ตั้งครรภ์ รอบเดือนปกติจะอยู่ที่ 22-35 วัน หากมาช้ากว่านี้ถือว่ามาช้าประจำเดือนมาช้ามีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่หากระหว่างมีเพศสัมพันธ์ไม่ได้ป้องกัน และประจำเดือนก็ยังไม่มา ก็มีโอกาสสูงที่จะเป็นการตั้งครรภ์ แต่ถ้าตรวจเองแล้วไม่พบ แนะนำไปรพ.เพื่อตรวจปัสสาวะหรือตรวจเลือดเพื่อยืนยันอีกครั้งค่ะ ส่วนอาการอื่นๆที่กล่าวมานั้นไม่เฉพาะเจาะจงต่อการตั้งครรภ์สังเกตอาการถ้ามีเลือดออกผิดปกติจากช่องคลอด มีก้อนเลือด เศษเนื้อเยื่อปน และปวดหน่วงท้องน้อย ซึ่งอาจเป็นภาวะแทรกซ้อนของการตั้งครรภ์ ควรรีบไปพบแพทย์